Najnovšia zbierka ľúbostnej poézie zrelého básnika Mariána Hatalu s podtitulom tri kapitoly o láske prináša 44 básní, odzrkadľujúcich intímny vzťah muža a ženy. Stále nevyčerpateľná a stále strhujúca téma tém, novo vyspievaná hatalovsky priezračným, nápaditým, a pritom úsporným jazykom, ktorý prevráva priamo k duši čitateľa.
Na sklade 1Ks
6,56 €
6,90 €
Veselá knižka žartovných a krásne nezbedníckych básničiek Mariána Hatalu "pre väčšie deti a menších dospelých" vo výtvarnej koncepcii a s ilustráciami Ľuba Gumana. Hatala je vždy tak trocha aj uličník. Často (a vtipne) provokuje nielen ako publicista či aforista, ale aj ako básnik. Preto nečudo, že z jeho poézie pre školákov sa vykľula Spoveď záškoláka. Básnenie-snenie s deťmi a pre deti je v Hatalovom podaní najmä slobodnou hrou jazyka, brnkaním na nervy konvenčnosti, preliezaním plotov školometstva, kde-tu aj s úškľabkom nonsensu. Veď kto ak nie decká si zaslúžia verše doslova na hranie na hrane. Hatala pripúšťa, že on sám ako školák zo záškoláctva síce nikdy neprepadol, no ani v ňom veľmi nevynikal. Jeho ulievači na jednotku sa volali Tom Sawyer, Huckleberry Finn, Mag či Holden Caulfield, ako ich vymysleli Mark Twain, Jack Kerouac a J. D. Salinger. "Čím som starší," priznáva Hatala, "tým častejšie myslím na záškolákov svojho detstva. Na ich živelnú životnosť, opojnú voľnosť a nespútanú hravosť, aká býva aj vo veselých básničkách, čo som sa usiloval napísať. Na obranu tohto druhu záškoláctva."
Vypredané
7,79 €
8,20 €
Súbor23 autobiografických poviedok, inšpirovaných príhodami, spomienkami, zážitkami z detstva, mladosti aj nie veľmi dávnej minulosti.Hatala ju venoval svojim dvom hlavným živlom: hemofílii a literatúre. Preto aj hlavnou postavou je X teda autorovo literárne ja, symbolicky odkazujúce na chromozóm X, ktorý zodpovedá za vrodenú krvácavosť. Kniha je niekedy smutná, niekedy veselá, ako už býva poctivé rozprávaniezo života, tobôž v podaní zrelého literáta, básnika, prekladateľa, publicistu aj aforistu. Táto kniha by sa mohla volať aj Môj život s hemofíliou,ale nevolá sa tak, hovorí spisovateľ a dodáva: Preto nie, lebo práve hemofília ma naučila aj to, že mnohí ľudia majú často oveľa väčšie trápenia než ja. Ak by im ich moja kniha pomohla zmierniť hoci o promile, malo význam ju napísať. S akýmkoľvek názvom.
V najnovšej knižke, v súlade s koncepciou doteraz vydaných básnických zbierok, ponúka autor poetické pásmo, v ktorom muž v byte prežíva nočné udalosti, udalosti odohrávajúce sa v panelovom dome, ale aj na ulici. Reflexívna lyrika, akú Hatala už niekoľko rokov píše takmer programovo, sa venuje rodine, ľuďom, aktuálnym spoločenským a politickým reáliám, ku ktorým nebýva zhovievavý. A hoci nie sú nijako geograficky vymedzené, čitateľ môže z naznačeného a nedopovedaného vytušiť mnoho, aj charakter doby, o akej autor rozpráva.
Na sklade 2Ks
5,61 €
5,90 €
Kniha česko slovenskej dvojice obsahuje 68 poetických, rýmovaných nonsensov, ktorými Marián Hatala voľne nadväzuje na ním zostavenú a z nemčiny preloženú antológiu Nočný spev sardinky v plechovke. DVA VORVANE NA DNE VANE sprostredkúvajú priam samopašnú literárnu a výtvarnú hru, v ktorej sa rúcajú všeobecne zaužívané predstavy o mimojazykových a jazykových súvislostiach. V ktorej platia iné príčiny a nastávajú iné následky. Podľa Hatalu a Štětinovej Goldflamovej je svet ľudí, zvierat či kvetín miestom pre množstvo absurdít, paradoxov a zdanlivých nezmyslov. Obaja ich odkrývajú so zmyslom pre humor a poéziu, pričom ich úsilie umocňuje nápadité grafické stvárnenie knihy. Kniha vychádza v edícii DVAJAvJEDNOM.
Na sklade 2Ks
9,49 €
9,99 €
Kniha napísaná v dialekte mesta Holíč (z ktorého autor pochádza), predstavuje prierez jeho básnickou a aforistickou tvorbou. Šesť kapitol sprostredkúva verše širokého tematického okruhu: všeobecne reflexívne, občiansky či politicky akcentované, ľúbostné, ale i verše, čo vznikli pri listovaní v rodinnom albume. Poetickým textom originálnej obraznosti dominuje irónia, sebairónia, humor a slovná hra, ktorá občas vyústi do paradoxu a nonsensu. Knihu sprevádza šibalskými obrázkami Jaro Jelenek a vtipný záver ku knihe napísal Dušan Dušek. Vychádza v edícii Tilia.
Na sklade 1Ks
9,49 €
9,99 €
Poézia Mariána Hatalu, autora niekoľkých básnických zbierok a prekladateľa, je čitateľsky prístupná a zrozumiteľná. V tejto knižke sa inšpiroval svetom zvierat a cezeň reaguje na súčasnosť. Jednotlivé básne ako napr. Na oslave oslov v Oslo, Miss všetkých sliepok, O nasupenom supovi sršia vtipom, iróniou a nezvyčajnými nápadmi. Ich atmosféru vyjadrujú ilustrácie známeho výtvarníka Ľuba Gumana do takej miery, že ho vlastne možno nazvať spoluautorom tejto výnimočnej knižky.
Tridsať fejtónov, z ktorých viaceré majú povahu väčších glos či krátkych poviedok. Zbierka každodenných vecí, situácií a epizód, ktoré Marián Hatala svojím videním sveta a literárnym remeslom povyšuje do stavu sviatočných okamihov. Predslov napísal Joe Palaščák, autorom fotografií na frontispice je Jaro Jelenek. Kniha vychádza v pôsobivej grafickej úprave Matúša Chalupu v edícii slovenskej prózy ARCUS.
Doučko s Futbalom zďaleka netematizuje len futbal. Vďaka spisovateľovi Mariánovi Hatalovi ožíva v príbehu desaťročného Patrika svet plný napätia, slávnych futbalových mien, radostí i sklamaní, ale aj humorných situácií, sviežich dialógov a žonglovania s loptou a so slovami. Kniha ilustrovaná Gáborom Gyenesom rozpráva o veľkom priateľstve, ktoré patrí k futbalu tak ako k životu.
Na sklade 2Ks
11,39 €
11,99 €